**SÝNISHORN AF FÉLAGALÖGUM**

**1.gr.**

**Félagið heitir ..............................félag Reykjavíkur. Heimili þess og varnarþing er í Reykjavík.**

**2.gr.**

**Tilgangur félagsins er að iðka íþróttina ......................... og vinna að útbreiðslu hennar.**

**3.gr.**

**Félagar geta orðið allir þeir sem þess æskja.**

**4.gr.**

**Aðalfundur fer með æðsta vald í málefnum félagsins. Aðalfundur félagsins skal haldinn í febrúar/mars?? ár hvert. Til fundarins skal boða bréflega eða á annan sannanlegan hátt með a.m.k. tveggja vikna fyrirvara og skal getið dagsskrár í fundarboði. Málefni sem félagar óska eftir að tekin verði fyrir á fundinum skulu hafa borist stjórn minnst viku fyrir aðalfund. Mál sem berast eftir að sá frestur er liðinn verða ekki tekin fyrir nema 2/3 fundarmanna samþykki það. Rétt til fundarsetu með öllum réttindum hafa skuldlausir félagar.**

**Dagsskrá aðalfundar:**

**1. Fundarsetning.**

**2. Kosnir fundarstjóri og fundarritari.**

**3. Lögð fram ársskýrsla stjórnar fyrir liðið starfsár og umræða um hana.**

**4. Lagðir fram endurskoðaðir ársreikningar, umræða og atkvæðagreiðsla.**

**5. Nefndir gefa skýrslur og umræður um þær.**

**6. Fjárhagsáætlun næsta starfsárs.**

**7. Kosning fastra nefnda ef við á.**

**8. Lagabreytingar ef fyrir liggja.**

**9. Kosin stjórn:**

**a) kosinn formaður**

**b) kosnir fjórir aðalstjórnarmenn**

**c) kosnir tveir varamenn í stjórn**

**d) kosinn skoðunarmaður og annar til vara.**

**10. Aðrar tillögur sem borist hafa til stjórnar.**

**11. Önnur mál.**

**12. Fundarslit.**

**Á aðalfundi fer hver félagi með eitt atkvæði og ræður einfaldur meirihluti úrslitum, nema varðandi lagabreytingar, þá þarf samþykki 2/3 atkvæðisbærra fundarmanna til þes að breytingar nái fram að ganga. Aðalfundur er löglegur sé löglega til hans boðað.**

**5.gr.**

**Stjórn félagsins getur boðað til aukaaðalfundar er brýna nauðsyn krefur eða ef 60% félagsmanna bera fram skriflega ósk um það. Til slíks fundar skal á sama hátt og til reglulegs aðalfundar. Rétt til fundarsetu hafa skuldlausir félagar. Dagskrá aukaaðalfundar:**

**1. Fundarsetning.**

**2. Kosnir fundarstjóri og fundarritari.**

**3. Tekin til meðferðar þau mál sem gáfu tilefni til boðun fundar og tilkynnt voru í fundarboði.**

**4. Fundarslit.**

**6. gr.**

**Reikningsár félagsins er almanaksárið. Ársreikningar skulu komnir til endurskoðanda eigi síðar en 14 dögum fyrir aðalfund.**

**7. gr.**

**Stjórn félagsins fer með yfirstjórn þess á milli aðalfunda. Hana skipa formaður, kosinn sérstaklega á aðalfundi, og fjórir meðstjórnendur, allir kosnir á aðalfundi. Stjórnin skiptir með sér verkum að afloknum aðalfundi: varaformaður, ritari, gjaldkeri og meðstjórnandi. Stjórnarfundi skal halda a.m.k. mánaðarlega og boðar formaður til þeirra.**

**8. gr.**

**Tillögu um að leggja félagið niður verður að leggja fyrir á lögmætum aðalfundi og skal tillagan send félagsmönnum með fundarboðinu. Til þess að slík tillaga nái fram að ganga þarf helmingur félagsmanna að sitja fundinn og 2/3 þeirra að samþykkja tillöguna. Komi ekki svo margir til fundarins, skal boða til nýs fundar með tveggja vikna fyrirvara og skal hann haldinn innan fjögurra vikna og er sá fundir ályktunarhæfur án tillits til fjölda fundarmanna.**

**9. gr.**

**Lögum þessum verður ekki breytt nema á reglulegum aðalfundi félagsins og þá með samþykki 2/3 atkvæðisbærra fundarmanna.**

**10. gr.**

**Lög þessi og síðari breytingar á þeim öðlast gildi þegar framkvæmdastjórnir ÍBR og ÍSÍ hafa staðfest þau/þær, sbr. lög ÍBR og ÍSÍ.**